Magda var gift med industriherren Günther Quandt fra 1921 til 1929, og hadde fra dette ekteskapet sønnen Harald. Han tjenestegjorde som løytnant i Luftwaffe under krigen og satt i krigsfangenskap ved krigens slutt. Slik ble han det eneste familiemedlemmet som overlevde krigen. Han ble en ledende industrimann i etterkrigstidens Tyskland, men døde i 1967 da hans privatfly falt ned over Italia. Han etterlot seg fem barn.